SIR প্রস্তুতি নিয়ে রাজ্যগুলিকে বড় নির্দেশ কমিশনের

ওয়েব ডেস্ক: বিহার ভোটের (Bihar Assembly Election) পরপরই রাজ্য ধরে ধরে শুরু হতে চলেছে ভোটার তালিকা (Voter List) সংশোধনের কাজ। তার আগে আগামী ১০ সেপ্টেম্বর দিল্লিতে একটি বিশেষ বৈঠক ডেকেছে কমিশন। আগামী ১০ সেপ্টেম্বর দিল্লিতে SIR প্রস্তুতি নিয়ে রাজ্যগুলিকে ৫ মিনিটের একটি প্রেজেন্টেশন দিতে হবে। ১০ টি পয়েন্টে রাজ্যের SIR প্রস্তুতি সংক্রান্ত সার্বিক তথ্য জানাতে নির্দেশ দিয়েছে জাতীয় নির্বাচন কমিশন (Election Commission)।

বিহারের বিশেষ ভোটার তালিকা সংশোধনের বিতর্কের মধ্যেই নির্বাচন কমিশন এবার বড় সিদ্ধান্ত নিয়েছে। রাজ্য ধরে ধরে শুরু হতে চলেছে ভোটার তালিকা সংশোধনের কাজ। আগামী ১০ সেপ্টেম্বর দিল্লিতে একটি বিশেষ বৈঠক ডেকেছে কমিশন। বৈঠকে উপস্থিত থাকবেন মুখ্য নির্বাচন কমিশনার জ্ঞানেশ কুমার ও অন্য কমিশনাররা।

আরও পড়ুন: এসএসসি পরীক্ষার্থীদের সুবিধার্থে রবিবার খোলা থাকছে কোনা এক্সপ্রেসওয়ে, দ্বিতীয় হুগলি সেতু

উল্লেখ্য, এ বছর বিহার ছাড়াও আগামী বছর ভোট রয়েছে পশ্চিমবঙ্গ, অসম, তামিলনাড়ু, কেরল ও পুদুচেরিতে। সূত্র জানাচ্ছে, বিহারের পর কমিশন দেশজুড়েই বিশেষ ভোটার তালিকা সংশোধনের কাজ চালাবে। যাকে কেন্দ্র করে ইন্ডিয়া ও এনডিএ জোটের দ্বৈরথ চরমে চড়তে পারে।

দেখুন ভিডিও